पुणे में घर के बाहर सो रहा था डॉग; पहले घायल किया, फिर चेन तोड़कर उठा ले गया
Maharashtra Pune's Hinjewadi Rajiv Gandhi Infotech Video Footage Update; महाराष्ट्र के पुणे में एक तेंदुआ घर में बंधे पालतू कुत्तो को मारकर और उठाकर ले गया। यह घटना मंगलवार रात की हिंजेवाड़ी आईटी पार्क के पास की है। इसका CCTV वीडियो सामने आया है।
महाराष्ट्र के पुणे में घर के बाहर बंधा पालतू कुत्ता तेंदुए का शिकार बन गया। घटना मंगलवार रात की हिंजेवाड़ी आईटी पार्क के पास की है। इसका CCTV वीडियो सामने आया है।
वीडियो में दिख रहा है कि एक डॉग घर के बाहर सो रहा था। अचानक से तेंदुआ आया। उसने घर के आसपास देखा की कोई उसे देख तो नहीं रहा। फिर धीरे से डॉग के पास आया और उसे झपट लिया। डॉग और तेंदुए के बीच झड़प हुई। इस बीच डॉग ने खुद को बचाने की भी कोशिश की, लेकिन तेंदुए ने उसे बुरी तरह घायल कर दिया। इसके बाद तेंदुए ने बंधे हुए डॉग को खींचा, जिससे डॉग की चेन टूट गई और फिर डॉग को वहां से ले गया।
तीन साल से परेशान हैं लोग, घर से बाहर निकलने में डर लगता है
मीडिया रिपोर्ट्स के मुताबिक, पेट डॉग हिंजेवाड़ी आईटी पार्क के पास नेरे गांव में रहने वाले संभाजी जाधव का था। ग्रामीणों का आरोप है कि तेंदुओं के हमले आए दिन होते रहते हैं। बार-बार शिकायत के बावजूद वन विभाग कोई कार्रवाई नहीं कर रहा है।
तीन साल से ज्यादा समय से नेरे, जाम्बे और कसरसाई गांवों के पड़ोस में तेंदुए देखे जाने की जानकारी सामने आ रही है। इसके कारण लोग सुरक्षित महसूस नहीं करते हैं, कहीं जाने में भी उन्हें डर लगता है।
तेंदुए के हमले से जुड़ी ये खबरें भी पढ़ सकते हैं...
तेंदुए से अपने साथी को बचा ले गया कुत्ता, दोनों कुत्तों को हमला करते देख भागा लेपर्ड
तेंदुआ ने कुत्ते पर हमला कर दिया था। उसने जैसे ही उसे दबोचा, पीछे से कुत्ते का साथी भौंकता हुआ आ गया। उसने तेंदुए पर पीछे से हमला बोल दिया। मौके की नजाकत देखते हुए तेंदुए ने समझदारी दिखाई और कुत्ते को छोड़ दिया। इसके बाद दोनों कुत्ते उस पर हमले के मूड में आ गए। तेंदुआ वहां से फौरन भाग निकला। मामला अजमेर के ब्यावर का है। पूरी खबर यहां पढ़ें...
कुत्ते को दबोचकर ले जा रहे तेंदुए, हिमाचल के चिंतपूर्णी में मचाया आतंक
हिमाचल प्रदेश में कुत्ते को दबोच कर ले जा रहे कुत्ते का वीडियो सामने आया था। ऊना जिले के चिंतपूर्णी विधानसभा क्षेत्र की पंचायत डुहल बंगवाला में तेंदुए ने इन दिनों काफी आतंक मचा रखा है। डर के साए में जी रहे ग्रामीण बताते हैं कि पिछले कुछ दिनों में तेंदुए द्वारा कई पालतू जानवरों को शिकार बनाया गया।​​​​​​​ पूरी खबर यहां पढ़ें...